**MINISTERSTVO VNÚTRA SLOVENSKEJ REPUBLIKY**

**Sprostredkovateľský orgán Operačného programu Ľudské zdroje**

Panenská 21, 812 72 Bratislava

**USMERNENIE č. 1**

**k vyzvaniu na predkladanie žiadosti o poskytnutie nenávratného finančného**

**príspevku s kódom OPLZ-PO6-SC611/621-2016-FN**

Dátum vydania:

Dátum účinnosti:

Schválil: JUDr. Adela Danišková, generálna riaditeľka, sekcia európskych programov

# CIEĽ USMERNENIA A PRÁVNY ZÁKLAD

**Cieľ usmernenia**

Cieľom usmernenia č. 1 k vyzvaniu na predkladanie žiadosti o poskytnutie nenávratného finančného príspevku (ďalej len „ŽoNFP“) s kódom OPLZ-PO6-SC611/621-2016-FN je úprava formálnych náležitostí vyzvania, konkrétne: zmena názvu žiadateľa, zmena indikatívnej výšky finančných prostriedkov vyčlenených na vyzvanie, úprava plánovaných hodnôt merateľných ukazovateľov a doplnenie iných údajov projektu, zmena kontaktných údajov poskytovateľa a zmena ďalších formálnych náležitostí.

**Právny základ**

Právnym základom pre zmenu vyzvania je § 17 ods. 6 zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov (ďalej len „zákon o príspevku z EŠIF“). Usmernením č. 1 sprostredkovateľský orgán pre operačný program Ľudské zdroje (ďalej len „SO“) v súlade s ustanovením § 17 ods. 6 zákona o príspevku z EŠIF **mení vyzvanie spôsobom, ktorým nedochádza k podstatnej zmene podmienok poskytnutia príspevku.**

# ZMENY NA ZÁKLADE USMERNENIA A ZDÔVODNENIE ZMIEN

**Popis zmeny:**

**Vo vyzvaní** v záhlaví sa mení názov žiadateľa „SZRB Asset Management, a. s.“ a nahrádza sa nasledovne „Slovak Investment Holding, a. s.“.

**Vo vyzvaní** v rámci špecifického cieľa je odstránený špecifický cieľ „6.2.1“

**Vo vyzvaní** v bode „1. Formálne náležitosti“ v časti „Investičná priorita“ je odstránené „6.2 Poskytovanie podpory sociálnych podnikov“.

**Vo vyzvaní** v bode „1. Formálne náležitosti“ v časti „Špecifický cieľ“ je odstránené „6.2.1 Zvýšiť mieru zamestnanosti MRK v subjektoch sociálnej ekonomiky v územiach s prítomnosťou MRK“.

**Vo vyzvaní** v bode „1. Formálne náležitosti“ v časti „Lehota na predloženie ŽoNFP“ sa mení dátum „30.11.2017“ na „31.10.2023“.

**Vo vyzvaní** v bode „1. Formálne náležitosti“ v časti „Indikatívna výška finančných prostriedkov vyčlenených na vyzvanie“ sa upravuje výška finančných prostriedkov nasledovne:

* indikatívna výška finančných prostriedkov **zo zdrojov EÚ** sa mení zo sumy 43 535 515,75 EUR na sumu **51 535 515,75 EUR**;
* príslušná výška finančných prostriedkov **zo štátneho rozpočtu SR** sa mení zo sumy
7 682 738,07 EUR na sumu **9 094 502,78 EUR;**
* celková indikatívna výška finančných prostriedkov **za zdroje EÚ a ŠR** sa mení zo sumy

51 218 253,82 EUR na sumu **60 630 018,53 EUR;**

**Vo vyzvaní** v bode „1. Formálne náležitosti“ v časti „Ďalšie formálne náležitosti“ sa mení názov „SZRB Asset Management, a. s.“ a nahrádza sa „Slovak Investment Holding, a. s.“ a zmena názvu Slovak Investment Holding, a. s. sa nahrádza „National Development Fund II., a. s.)“.

**Vo vyzvaní** v bode „2. Podmienky poskytnutia príspevku“ v časti „Kategória podmienok poskytnutia príspevku: OPRÁVNENOSŤ ŽIADATEĽA“ sa mení názov oprávneného žiadateľa „SZRB Asset Management, a.s.“ a nahrádza sa nasledovne „Slovak Investment Holding, a. s.“

**Vo vyzvaní** v bode „2. Podmienky poskytnutia príspevku“ v časti „Kategória podmienok poskytnutia príspevku: OPRÁVNENOSŤ AKTIVÍT REALIZÁCIE PROJEKTU“ sa mení názov aktivity „Podpora programov prestupného bývania v rámci sociálnej mobility a integrácie obyvateľov MRK“ a nahrádza sa nasledovne „Podpora programov bývania (napr. prestupného, sociálneho, nájomného) v rámci sociálnej mobility a integrácie vrátane obyvateľov MRK (nákup, výstavba a rekonštrukcia obydlí).“

**Vo vyzvaní** v bode „2. Podmienky poskytnutia príspevku“ v časti „Kategória podmienok poskytnutia príspevku: OPRÁVNENOSŤ AKTIVÍT REALIZÁCIE PROJEKTU“ sa dopĺňa podmienka poskytnutia príspevku: „Podmienka súladu s horizontálnymi princípmi“.

**V prílohe č. 3** vyzvania s názvom „Zoznam povinných merateľných ukazovateľov“ sa upravuje zoznam povinných merateľných ukazovateľov.

**V prílohe č. 5** vyzvania s názvom „Popis uplatnenia sociálneho aspektu vo VO“ sa upravuje text, ktorého úprava vychádza z implementačnej praxe v rámci PO 6 OP ĽZ.

Zdôvodnenie:

Dôvodom vyššie uvedených zmien je navýšenie finančných prostriedkov pre finančné nástroje, zohľadnenie potreby plnenia ročných finančných záväzkov operačného programu Ľudské zdroje, zohľadnenie zmeny názvu obchodného mena oprávneného žiadateľa, zosúladenie formálnych náležitostí, aktualizácia zoznamu merateľných údajov projektu v súlade s Metodickým pokynom Centrálneho koordinačného orgánu č. 17 k číselníku merateľných ukazovateľov.

Usmernením č. 1 sa upravuje Vyzvanie na predkladanie žiadosti o NFP, príloha č. 3. a č. 5.

Vyzvanie na predkladanie žiadosti o NFP je zverejnené v úplnom znení vo forme so sledovaním vykonaných zmien na webovom sídle [www.minv.sk](http://www.minv.sk).